Schwabenin hallintopiiri

Schwabenin hallintopiiri on yksi saksalaisen Baijerin osavaltion seitsemästä hallintopiiristä (saks. Regierungsbezirke). Se sijaitsee Lounais-Baijerissa ja kattaa Schwabenin alueen Baijerin puoleisen itäosan. Hallintopiirin keskuskaupunkina toimii Augsburg. Hallintopiirin pinta-ala on 9 993 neliökilometriä, ja siellä oli 1 962 086 asukasta vuoden 2023 lopussa. Schwabenin hallintopiiri jakautuu kymmeneen piirikuntaan (saks. Landkreise) ja neljään piirivapaaseen kaupunkiin (saks. kreisfreie Städte). Piirivapaita eli piirikuntiin kuulumattomia kaupunkeja Schwabenissa ovat Augsburg, Kaufbeuren, Kempten ja Memmingen. Lähteet Aiheesta muualla Kuvia tai muita tiedostoja aiheesta Schwabenin hallintopiiri Wikimedia Commonsissa Hallintopiirin internetsivut (saksaksi) Piirin hallinnon internetsivut (saksaksi)